નવી દિલ્હી : સ્માર્ટ સિટી યોજના હેઠળ વિક્સાવવામાં આવનાર પ્રથમ ૨૦ શહેરોના નામોની આજે જાહેરાત કરવામાં આવી હતી. કેન્દ્રીય શહેરી વિકાસ મંત્રી એમ વેંકૈયાનાયડુએ એક પત્રકાર પરિષદમાં સ્માર્ટ સિટી ચેલેન્જ સ્પર્ધામાં વિજેતા બનેલા ૨૦ શહેરોની યાદી જાહેર કરતા જણાવ્યું હતું કે પસંદગી પામેલા સ્માર્ટ શહેરોમાં પાંચ વર્ષના ગાળા દરમ્યાન રૂ.૫૦,૮૦૨ કરોડનું રોકાણ કરવામાં આવશે. પ્રથમ તબક્કામાં વિક્સાવવામાં આવનાર સ્માર્ટ શહેરોમાં પાંચ શહેરો વિવિધ રાજ્યોના પાટનગરો છે.